Ego Erardus, dominus Chaceynay, notum facio presentibus et futuris me accepisse de Odone, duce Burgundię, in perpetuum feodum et chasamentum Vitreyum, villam meam, cum omnibus hominibus, salva fidelitate episcopi Lingonensis, et comitissę Campanię, et comitis Nivernensis, et super predicta villa quasi de alodio meo eidem Duci in curia sua debeo esse legitimus garantiator. Quod ut ratum et firmum habeatur, presentem cartam sigillo meo confirmavi. Actum anno gracię M°CC° sextodecimo menso januario.